**Nyírkarász község Képviselőtestületének 2018. szeptember 24 napján (hétfő) 09.00 órakor tartott testületi ülésének**

1. jegyzőkönyve,-
2. tárgysorozata,-
3. határozat: 43- 52 /2018.

Száma: I/293-15/2018.

T Á R G Y S O R O Z A T

1.)Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a településrendezési terv Nyírkarász Község, Madai u. – 0159 hrsz-ú út – 0148 hrsz-ú út által határolt tömb TRT. módosítása, és Nyírkarász Község, Fő utca környezetében a szabályozási vonalak felülvizsgálata TRT. módosítása- véleményezési szakaszának lezárásáról-

Előadó: Szalmási József polgármester

3.) Előterjesztés a településrendezési terv Nyírkarász Község, Madai u. – 0159 hrsz-ú út – 0148 hrsz-ú út által határolt tömb TRT. módosítása, és Nyírkarász Község, Fő utca környezetében a szabályozási vonalak felülvizsgálata TRT. módosítása- környezeti vizsgálat szükségessége-

Előadó: Szalmási József polgármester

4.) Előterjesztés a Bursa Hungarica Felsőoktatási Önkormányzati Ösztöndíjrendszer 2019. évi fordulójához való csatlakozásra

Előadó: Szalmási József polgármester

5.) Előterjesztés a Nyírkarász Községért Közalapítvány Kuratóriuma elnöke lemondásának elfogadásáról, Nyírkarász Községért Közalapítvány Kuratóriuma elnöki tisztségének kijelöléséről, Nyírkarász Községért Közalapítvány alapító okiratának egységes szerkezetbe foglalásáról

Előadó: Szalmási József polgármester

6.) Előterjesztés az Egészségház dr. Pántlik Lóránt háziorvos általi székhely használatáról

Előadó: Szalmási József polgármester

Egyebek

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2018. szeptember 25.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. szeptember 24 napján (hétfő) 09.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

Kapin Mihály önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 6 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**43/2018.(IX.24.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Balogh József és Csordás Zotánné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés a településrendezési terv Nyírkarász Község, Madai u. – 0159 hrsz-ú út – 0148 hrsz-ú út által határolt tömb TRT. módosítása, és Nyírkarász Község, Fő utca környezetében a szabályozási vonalak felülvizsgálata TRT. módosítása- véleményezési szakaszának lezárásáról-**

Előadó: Szalmási József polgármester

Szalmási József polgármester tájékoztatta a jelenlévőket, a tavasszal megkezdődött településrendezés a vélemények lezáró szakaszába érkezett. Az Állami Főépítész jóváhagyása szükséges. Véleménye szerint a vállalkozók fejlődését, haladását segíteni kell. A 2. és a 3. napirendi pont szorosan összefügg egymással.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**44/2018. (XI.24.)**

**h a t á r o z a t a**

**Nyírkarász Község közigazgatási területének 1 pontját érintő településrendezési terv (helyi építési szabályzat és szabályozási terv) módosításának tárgyában**

**A Képviselő-testület a 16/2018.(IV.16.) számú határozatát az alábbiak szerint kiegészíti**

1. Nyírkarász Község Képviselő-testülete a 19/2006.(IV.19.) határozatával jóváhagyott településszerkezeti tervéről és leírásáról, valamint a helyi építési szabályzatáról és a szabályozási tervek elfogadásáról szóló 5/2006.(IV.19.) önkormányzati rendelet módosítását az alábbi településfejlesztési döntés útján rendeli el**:**

Kezdeményezi a településrendezési terv módosítását, melynek helye a Nyírkarász, 0149/1, 0149/2, 0149/3, 0149/4 hrsz-ú ingatlanok tömbje, ahol a tervezési feladat az ingatlanok átsorolása általános mezőgazdasági terület övezetéből (övezeti jel: Má), gazdasági kereskedelmi szolgáltató terület övezetébe (övezeti jel: Gksz). A tervezett módosítás során a terület-felhasználás változni fog, tehát a településszerkezeti tervet és a hozzá tartozó leírást, szabályozási tervet és helyi építési szabályzatot is érinti. Emellett ez a módosítás a kieső biológiai aktivitásérték szinten tartása érdekében egy az önkormányzat által megadott mezőgazdasági területen erdőterület kijelölést jelent. Ez a település teljes területére elvégzett számítás esetében azt jelenti, hogy a településrendezési terv két helyen változik.

Az idő rövidségére való tekintettel, illetve annak érdekében, hogy az eljárás egyszerűsített eljárás keretei közt folyjék le, „a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet előírásait 32. § (6) bekezdése értelmében hozza meg döntését:

*„(4) A településrendezési eszköz egyeztetése történhet az egyszerűsített eljárás szerint, amennyiben a településrendezési eszköz módosítása során az alábbi feltételek egyaránt teljesülnek:*

*a) a településszerkezetet meghatározó műszaki infrastruktúra főhálózat nem változik,*

***b) nem történik új beépítésre szánt terület kijelölése, kivéve, ha a képviselő-testület döntésében a módosítást gazdaságfejlesztő beruházás megvalósulása érdekében támogatja,***

*c) nem történik zöld, vízgazdálkodási, erdő- és természetközeli terület megszüntetése.”*

A tervezett TRT. módosítást a fentiek alapján gazdaságfejlesztő beruházás megvalósulása érdekében támogatja az Önkormányzat.

1. **U t a s í t j a** a polgármestert, hogy a szükséges intézkedéseket tegye meg.

**Határidő:** folyamatos

**Felelős**: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**45/2018.(IX.24.)**

**határozata**

**A településrendezési terv**

**Nyírkarász Község, Madai u. – 0159 hrsz-ú út – 0148 hrsz-ú út által határolt tömb TRT. módosítása, és Nyírkarász Község, Fő utca környezetében a szabályozási vonalak felülvizsgálata TRT. módosítása**

**- véleményezési szakaszának lezárásáról-**

**Nyírkarász Község Önkormányzatának Képviselő-testülete**

a Helyi Építési Szabályzat és szabályozási terveket érintő módosításának a 314/2012.(XI.8.) Korm. rendelet szerinti **véleményezési szakaszát és a partnerségi egyeztetést lezártnak tekinti**.

A tervdokumentáció a véleményezés során beérkezett módosítások, javítások átvezetése után kerüljön végső szakmai véleményezésre az állami főépítész elé, annak érdekében, hogy a településrendezési terv módosításának jóváhagyása annak megszerzését követően mielőbb megtörténhessen.

Határidő: azonnal

Felelős: Képviselőtestület,Polgármester

**Tárgy: (3.tsp.) Előterjesztés a településrendezési terv Nyírkarász Község, Madai u. – 0159 hrsz-ú út – 0148 hrsz-ú út által határolt tömb TRT. módosítása, és Nyírkarász Község, Fő utca környezetében a szabályozási vonalak felülvizsgálata TRT. módosítása- környezeti vizsgálat szükségessége-**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**46/2018.(IX.24.)**

**határozata**

**A településrendezési terv**

**Nyírkarász Község, Madai u. – 0159 hrsz-ú út – 0148 hrsz-ú út által határolt tömb TRT. módosítása, és Nyírkarász Község, Fő utca környezetében a szabályozási vonalak felülvizsgálata TRT. módosítása**

**- környezeti vizsgálat szükségessége-**

**A Képviselő-testület**

A 2/2005. (I.11.) Korm. rendelet (továbbiakban: R.) szerinti környezeti hatásvizsgálat szükségességének megállapítására szolgáló, a megkeresett - érintett közigazgatási – szervek bevonásával lefolytatott eljárása után, a R. 3. illetve 4.§ felhatalmazása alapján az alábbi határozatot hozza:

*A Településrendezési terv módosításának várható környezetre gyakorolt hatása* ***nem indokolja*** *a R. szerinti környezeti hatásvizsgálat készítését, a Képviselő-testület nem tartja szükségesnek.*

A határozat közzétételéről – a helyben szokásos módon - a polgármester gondoskodik.

Felelős: Polgármester

Határidő: folyamatos

**Tárgy: (4.tsp.) Előterjesztés a Bursa Hungarica Felsőoktatási Önkormányzati Ösztöndíjrendszer 2019. évi fordulójához való csatlakozásra**

Előadó: Szalmási József polgármester

Szalmási József polgármester véleményében kifejtette, hogy lehetőség szerint kell támogatni a felsőoktatásban tanulni vágyó fiatalokat. Sajnos Nyírkarász nem tudja akkora mértékben támogatni őket, mint ahol településen van nagyobb bevétel például iparűzési adóbevétel.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**47/2018.(IX.24.)**

**h a t á r o z a t a**

**a Bursa Hungarica Felsőoktatási Önkormányzati Ösztöndíjrendszer 2019. évi fordulójához való csatlakozásról**

**A Képviselőtestület döntött:**

**A/**

1. Az önkormányzat csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2019. évi fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2019. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2019. évi fordulója keretében a beérkezett pályázatokat az EPER- Bursa rendszerben fogadja be és bírálja el a pályázók által rögzített, lezárt, kinyomtatott és az önkormányzathoz benyújtott pályázatokat, valamint arra, hogy a pályázatokról hozott döntését rögzíti az EPER-Bursa rendszerben.

Határidő: 2018.október 3.

Felelős: Képviselő-testület

**Tárgy: (5.tsp.) Előterjesztés a Nyírkarász Községért Közalapítvány Kuratóriuma elnöke lemondásának elfogadásáról, Nyírkarász Községért Közalapítvány Kuratóriuma elnöki tisztségének kijelöléséről, Nyírkarász Községért Közalapítvány alapító okiratának egységes szerkezetbe foglalásáról**

Előadó: Szalmási József polgármester

Szalmási József polgármester tájékoztatta a jelenlévőket, hogy a Nyírkarász Községért Közalapítvány elnöke Lénárt Zoltán előbb lemondott szóban, majd benyújtotta írásban is a tisztségről való lemondását, de Kuratórium tagként tovább vállalna szerepet. Az Alapítónak, Nyírkarász Községi Önkormányzat Képviselőtestületének jóvá kell hagynia. Sztankula János a Kuratórium elnöki tisztség betöltésére szóló felkérést, illetve kijelölést elfogadta.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**48/2018. (XI.24.)**

**határozata**

**Nyírkarász Községért Közalapítvány Kuratóriuma elnöke lemondásának elfogadásáról**

**A Képviselő-testület**

1) mint Alapító elfogadja Nyírkarász Községért Közalapítvány Kuratóriuma elnökének Lénárt Zoltán e tisztségéről 2018. augusztus 1 napjával történő lemondását, és egyidejűleg kérelmével egyetértve jóváhagyja a Kuratórium tagjaként való részvételét.

2) felkéri a polgármestert, hogy a változást jegyeztesse be az illetékes Nyíregyházi Törvényszéken.

Határidő: azonnal

Felelős: Polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**49/2018. (XI.24.)**

**határozata**

**Nyírkarász Községért Közalapítvány Kuratóriuma elnöki tisztségének kijelöléséről**

**A Képviselőtestület**

1) mint Alapító kijelöli Nyírkarász Községért Közalapítvány Kuratóriuma elnökének Sztankula János személyét, e tisztség 2018. augusztus 1 napjával történő tisztségelfogadó nyilatkozata alapján, és egyidejűleg visszavonja a Kuratórium tagjaként való részvételét.

2) felkéri a polgármestert, hogy a változást jegyeztesse be az illetékes Nyíregyházi Törvényszéken.

Határidő: azonnal

Felelős: Polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**50/2018.(IX.24.)**

**h a t á r o z a t a**

**a Nyírkarász Községért Közalapítvány alapító okiratának**

**egységes szerkezetbe foglalásáról**

**A Képviselő-testület**

1) mint Alapító elfogadja és jóváhagyja a Nyírkarász Községért Közalapítvány módosítással egységes szerkezetbe foglalt – a jelen határozat mellékletét képező - alapszabályát,

2) felkéri a polgármestert, hogy a változás jegyeztesse be az illetékes Nyíregyházi Törvényszéken.

Határidő: azonnal

Felelős: Polgármester

Kovács Sándorné önkormányzati képviselő megkérdezte, hogy van e haszon a közalapítvány meglétéből.

Szalmási József polgármester válaszában közölte, hogy tudomása szerint eddig nem nagyon volt. Úgy tudja, hogy minden év szeptember 30 napjáig kell benyújtani a szervezet felé felajánlott SZJA 1 %-ának lehívása igénylése tárgyában a NAV felé a megfelelő nyomtatványt, ami még nem került beküldésre. Pádárné az ügyintézője, ő kezeli az ügyfélkaput. Továbbá a két aláírásnak sem volt sok értelme, csak hátránya, ugyanis az elnök nem tartózkodott mindig itthon, és így a kisbusz pályázatot sem sikerült tavaly benyújtani aláírás hiányában. Tehát nem volt mindig elérhető, a jövőben pedig a munkája Budapestre szólítja.

Szabó Imre és Kovács Sándorné önkormányzati képviselők szerint nem sok értelme van a tagságának sem. Kérik, hogy egy jövőbeni testületi ülés napirendi pontja legyen a tagok újra választása is. A Képviselőtestület egyetértett a kezdeményezéssel.

**Tárgy: (6.tsp.) Előterjesztés az Egészségház dr. Pántlik Lóránt háziorvos általi székhely használatáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint Pántlik Lóránt háziorvos elköltözött Nyírkarászból, kéri a Testülettől, hogy hagyja jóvá határozott ideig az Egészségház székhelyként történő használatát, ami nem lényegtelen az iparűzési adó szempontjából sem.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**51/2018.(IX.24.)**

**h a t á r o z a t a**

**az Egészségház dr. Pántlik Lóránt háziorvos általi székhely használatáról**

**A Képviselő-testület**

1. nyilatkozza, és hozzájárul, hogy a Nyírkarász Községi Önkormányzat tulajdonában lévő Nyírkarász, Fő út 21/B. szám, 925 hrsz alatt elhelyezkedő Egészségház megnevezésű ingatlant dr. Pántlik Lóránt háziorvos a 2008. április 3 napján kelt, 2013. február 21 napján módosított megbízási szerződésben foglaltak szerinti háziorvosi feladatai ellátásához székhely céljára, 2020. december 31 napjáig használhatja.
2. továbbá hozzájárul, hogy az ingatlan címe a vállalkozók nyilvántartásába bejegyzésre kerüljön.

Határidő: 2020.12.31.

Felelős: Képviselőtestület

**E g y e b e k :**

Szalmási József polgármester tájékoztatta a jelenlévőket, hogy Szőllősi Zoltán még mindig érdeklődik a Nyírkarászi 0234/7 hrsz-ú külterületi ingatlan megvétele céljából. Az ingatlan külterületű ingatlan, művelési ága szántó, gyümölcsös, területe 5754 m2,7,89 AK, értéke a mellékelt adó- és értékbizonyítvány szerint. Nyírkarász Önkormányzat vagyonáról és a vagyongazdálkodásról szóló 4/2013.(VII.04.) rendelet szerint ez a terület forgalomképes ingatlan. A rendelet Az önkormányzati vagyon átruházásának szabályai 10 § (2) szerint:

A nettó 5 millió forintos forgalmi értékhatárt nem meghaladó vagyont – versenyeztetés – nyilvános, indokolt esetben zártkörű pályázat – útján lehet átruházni. Az 52/2017.(VII.06.) számú határozattal meghirdetett ingatlan eladásra egy jelentkező sem volt, mert túl magas volt a kiírt vételár.

Szabó Imre önkormányzati képviselő szerint kompromisszumra kellene jutni már az ingatlan eladásának vonatkozásában.

Kovács Sándorné önkormányzati képviselő kérdezte, hogy mennyit kínál érte.

Szalmási József polgármester válaszolta, hogy nem mondott irányárat.

A Képviselőtestület a fentiek alapján 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**52/2018.(IX.24.)**

**h a t á r o z a t a**

**Önkormányzat tulajdonát képező külterületi ingatlanok**

**értékesítésre való kijelölésére**

**Nyírkarász Község Önkormányzata:**

ajánlattételi eljárás keretében „Hirdetmény útján” értékesíteni kívánja a tulajdonát képező következő ingatlant:

Nyírkarász 0234/7 hrsz: szántó, gyümölcsös 5754 m2, 7,89 AK

Az önkormányzat a kikötött minimum vételárat 500.000,- Ft összegben állapítja meg.

Az ajánlattétel nyertese, a legmagasabb vételárat kínáló és egy-összegben kifizető pályázó. A pályázat eredménytelen, ha az ajánlati ár nem éri el az irányárat.

A pályázat benyújtásnak kezdő időpontja: 2018.09.24.

A pályázat benyújtásnak befejező határideje: 2018.10.24.

A pályázatokat zárt borítékban kell benyújtani Nyírkarász Községi Önkormányzat jegyzőjéhez a Nyírkarászi Polgármesteri Hivatalban (4544 Nyírkarász, Fő út 21.sz.) – bővebb felvilágosítás ugyanitt, vagy a 30/9834485. telefonszámon kérhető.

A pályázatok bontása és elbírálása a benyújtás befejező határidejétől számított soron következő képviselő-testületi ülésen történik.

A pályázat alapján létrejövő adásvételi szerződés elkészíttetése a vevő feladata, és az ezzel kapcsolatban felmerült költség a vevőt terheli.

Az adásvételi szerződés elkészíttetésének és a vételár egy összegben való kifizetésének végső határideje, a pályázati ajánlat(ok) elbírálásától számított 15 nap. A határidő elmulasztása jogvesztő. A pályázat eredménytelen, ha ajánlat nem érkezik, ha az ajánlati ár nem éri el az irányárat, illetve ha a beérkezett ajánlat(ok) nem értékelhető(k).

Határidő: folyamatos

Felelős: Képviselőtestület

Szalmási József polgármester tájékoztatta a jelenlévőket, hogy a önkormányzatok rendkívüli támogatása pályázat benyújtásához szükség van a jóváhagyó határozatra.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**53/2018. (IX.24.)**

**h a t á r o z a t a**

**„önkormányzatok rendkívüli támogatása” pályázat benyújtásáról**

**Nyírkarász Önkormányzata Képviselő-testülete:**

A belügyminiszter és a nemzetgazdasági miniszter által meghirdetett, a Magyarország 2018. évi központi költségvetéséről szóló 2017. évi C. törvény 3. melléklet I.7. pont és az I.10. pont alapján támogatási kérelmet nyújt be a „Önkormányzatok rendkívüli támogatása”-ra a következők szerint:

A települési önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.

Felelős: Képviselőtestület

Határidő: **azonnal**

Szabó Imréné helyi lakos szót kért, Szalmási József polgármester megadta a lehetőséget.

Szabó Imréné helyi lakos kérte, hogy a testületi üléseket lehetőség szerint délutánonként tartsa a Képviselőtestület. Mit tudott felmutatni a közalapítvány az elmúlt 5 évben. Úgy látja, hogy Sztankula János mindent csak magáért tesz, az önös érdekeiért, a Leader pályázatba is beleszólt, szerinte elvitte a Nyírkarász településre jutó összes pénzt. Vállalja, csinálja ezeket a feladatokat olyan, aki dolgozik is érte, Nyírkarászért, nem csak a maga malmára hajtja a vizet. Hogyan állnak a pályázatok? Szerinte nem a jegyzőnek kell a jegyzőkönyvet vezetnie, hanem a polgármester titkárnőjének, a jegyző feleljen a törvényességért. Hol vannak a közmunkások, hol dolgoznak? El vannak dugdosva.Van e értelme az állattenyésztésnek?

Szalmási József polgármester válaszolta, hogy a jegyző megkérdezte mikor lesz az ülés, ez az időpont volt megfelelő. A pályázatok haladnak, a TOP-os pályázatoknál 20%-os kiegészítés benyújtására volt lehetőség, ennek az elbírálásának az idejével tolódik a megvalósítás is. Megkezdte az önkormányzat a Biztos Kezdet Gyerekház felújítását, szigetelését, nyílászáró cseréjét. A Szabolcs út aszfaltozása várhatóan 2019 áprilisában lesz kész. A közmunkások márpedig dolgoznak a település közigazgatási határain belül. Fel fog venni a közmunka programba olyanokat is, akiket nem fog hagyni éhen halni és pénz nélkül. A Leader tanácsba 4 ember közül Sztankula Jánost választották, nem mi választottuk. A Leader programba mezőgazdasági tevékenységet végzők nem pályázhattak, csak vállalkozók, legalább 5 fő vállalkozó van benne. Sok vállalkozó pedig azért nem élt a lehetőséggel, mert a projekt utófinanszírozott. Az állattartásnak van értelme, a strucctartásnak nincs egyedül jó piaca. A szarvasmarha hús is felhasználásra kerül az önkormányzati konyhán. Gyetkó József vállalta, hogy a bárányaival kihajtja az önkormányzat bárányait is, amelyek meg vannak jegyezve.

Szalmási József polgármester egy kérést közvetített a testület felé 1 adag szociális étkezés díjmentes szolgáltatása tárgyában, amelyet visszautasított a testület.

Dudás Béláné önkormányzati képviselő kérték, hogy közvetítse, hogy páran megjegyezték, hogy a testület túl magas árat szabott meg az ebédlő bérleti díjának tárgyában. Továbbá, hogy a családi napon lehetett volna ingyen adni a lakosságnak a sült hurkát és kolbászt.

Szalmási József polgármester kérte, hogy a jövőben, a testület tegyen javaslatot a családi nap vonatkozásában előre. Továbbá tájékoztatta a jelenlévőket, hogy már az önkormányzat megkezdte 24.000,- FT/m3 áron beszerezni a tüzifát, amelynek ára a későbbiekben a prognózisok szerint akár 30.000,-Ft/m3 is lesz.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Balogh József Csordás Zoltánné**

**önkormányzati képviselő önkormányzati képviselő**